stanford-oval/wikipedia huggingface dataset:
Standpoint-teoria
Standpoint-teorian laajennokset

Sandra Harding on laajentanut standpoint-teoriaa korostamalla, että yhteiskunnallisiin asemiin kytkettyjä näkökulmia on monia. Näitä ovat sukupuolen lisäksi esimerkiksi rotu, seksuaalinen suuntautuminen ja yhteiskuntaluokka. Patricia Hill Collins on käsitellyt teoriaa erityisesti mustien naisten näkökulmasta. Dorothy Smith on puolestaan käyttänyt standpoint-teoriaa sosiologian ja sosiologisen metodin sisältämän ”abstraktin maskuliinisuuden” kyseenalaistajana. Perinteisessä sosiologisessa tutkimuksessa objektiivisuus määritellään erottamalla tietäjä ja tiedettävä ja tekemällä yleistyksiä tiedon tilannesidonnaisuuden poistaen. Smithin mukaan tällainen metodi mitätöi naisten kokemuksen, joka on aina tilannesidonnaista ja suhteellista. Smithin päämääränä on kehittää sosiologiaa sellaiseksi, että sen etualalle nostettaisiin todelliset eletyt kokemukset.
Standpoint-teorian laajennokset > Vahvan objektiivisuuden käsite

Harding on korostanut, että vaikka feminismissä moninaisuus ja erilaisuuden käsite ovat arvokkaita ja että feminismin eri näkökulmille on käyttöä politiikassa, niiden ehdoilla ei voi tehdä koossapysyvää feminististä tietoteoriaa. Koska standpoint-teorian mukaan sorretun väestöryhmän kokemus tuottaa objektiivisempaa tietoa kuin hallitsevan luokan kokemus, ajatuksesta voisi seurata, että esimerkiksi etniseen vähemmistöön kuuluvan naisen kokemus on valkoisen naisen kokemusta objektiivisempaa. Käsite vahva objektiivisuus viittaa tiedon paikantumiseen mutta myös siihen, että on lopulta arvioitava kriittisesti ja tapauskohtaisesti, mikä feministinen väite on objektiivisin. Harding korostaa tiedon näkökulmasidonnaisuutta mutta kannattaa yhä sanan ’’objektiivinen’’ käyttöä sen arvovaltaisuuden takia. Hän tarkentaa kuitenkin, että naisten näkökulmasta lähtevä tutkimus on hallitsevan luokan miesten näkökulmasta lähtevää tutkimusta vähemmän epätotta, vaikka molemmat ovat yhtä lailla sosiaalisesti konstruoituja.
Kritiikki

Standpoint-teoriaa alettiin kyseenalaistaa naistutkimuksessa 1980-luvun lopulla, jolloin sen taustalla olevaan marxismiin alettiin suhtautua kriittisemmin. 1990-luvulla marxistista materiakäsitystä pidettiin vastakkaisena sitä suurempaan suosioon nousseen postmodernismin antimaterialismiin. Naistutkimuksessa julkaistiin tällöin useita Standpoint-teorian puolustuspuheenvuoroja. 2000-luvulla on myös pohdittu, voisiko naistutkimus korvata sen jollakin sosiaaliseen konstruktionismiin perustuvalla teorialla.
Ilkka Niiniluodon mukaan feministinen teoria asettaa naiset etusijalle miehiin nähden ja siten kääntää päälaelleen sovinistisen ajattelutavan. Hänen mukaansa Hardingin kanta on "varsin epäuskottava". Niiniluoto suosittelee naistutkimuksen teoriaksi kriittistä tieteellistä realismia.
Kirjallisuutta

Harding, S. (toim. 2004): The feminist standpoint theory reader: intellectual and political controversies. New York: Routledge. ISBN 0-415-94500-3
Aiheesta muualla

Feminist standpoints, knowledge and truth[vanhentunut linkki]
Luettelo WWE Tag Team -mestareista

The War Raiders (Erik ja Ivar)
Tämä on Luettelo WWE Tag Team/ WWE Raw Tag Team/ World Tag Team Championship (WWE) -mestareista
Eniten WWE Tag Team -mestaruuden ovat voittaneet Cesaro ja Sheamus sekä The New Day (Kofi Kingston ja Xavier Woods) neljä kertaa ja yksilönä Seth Rollins ja Kofi Kingston, jotka ovat voittaneet sen 6 kertaa. Pisin mestaruuskausi on The New Day tiimillä, jotka pitivät titteleitä 483 päivää. Lyhimmän mestaruuskauden tekivät The Miz ja John Cena, jotka pitelivät mestaruuksia noin 5 minuuttia. Ensimmäiset mestarit olivat Kurt Angle ja Chris Benoit, jotka voittivat tittelit 20. lokakuuta, 2002, No Mercyssä. Mestaruuksia on hallinneet 71 eri tiimiä. Nykyinen mestari on The War Raiders (Erik ja Ivar), joka voitti mestaruuden toista kertaa.
Lista yhteenlasketuista mestaruuskausista

Ensimmäiset mestarit Kurt Angle (yllä) ja Chris Benoit
Aiheesta muualla

Virallinen WWE Tag Team Championship -tittelihistoria
Wrestling-titlesin Tag Team Championship -historia
Wrestlingdatan Tag Team Championship tiedot.
Nelinkertaiset joukkuemestarit Cesaro ja Sheamus
Kuusinkertainen ja henkilökohtaisesti pisimpään mestaruuksia hallinnut (912 päivää) Kofi Kingston
Kuusinkertainen joukkuemestari Seth Rollins
Keisarillinen valtaistuin (Suomi)

| Keisarillinen valtaistuin Suomessa |
| --- | --- |
 Keisari Aleksanteri I:n Porvoon valtiopäivillä 1809 käyttämä valtaistuin. Istuimen teetti keisari Paavali I Pietarissa vuonna 1797. Valtaistuin on kuulunut Suomen kansallismuseon kokoelmiin vuodesta 1919 alkaen.
Sijainti:  Suomen kansallismuseo, Helsinki
Suunnittelija:  Christian Meyer
Tyyppi:  Valtaistuimen tyylisuuntaus myöhäisbarokki
Materiaali:  Tuolin puuosat on kullattua lehmuspuuta, tuolin verhoilu on punaista samettia. Lisäksi valtaistuimen taaksen on rakennettu baldakiini eli suojakatos joka on materiaaliltaan kudottua kultabrokadikangasta.
Valmistusvuosi:  Pietari, Venäjän keisarikunta 1797–1799.
Keisarillinen valtaistuin on Suomen suuriruhtinaskunnan perustamisen aikana Venäjän keisari Aleksanteri I:n Pietarista vuoden 1809 Porvoon valtiopäiville tuoma valtaistuimen kopio. Keisarillinen valtaistuin on muistomerkki ja historiallinen harvinaisuus, jolla oli suuri symbolinen merkitys Suomen suuriruhtinaskunnassa. Valtaistuin on valmistettu Pietarissa vuonna 1797 kullatusta lehmuksesta. Suomessa valtaistuin esiintyy lukuisissa valtiopäivämaalauksissa. Nykyisin valtaistuin on nähtävillä Suomen kansallismuseossa.
Suomen kansallismuseossa oleva valtaistuin on nykyisin ainoa jäljellä Venäjän ulkopuolella olevasta istuinkopioista.
Historia

Lähteet:
Suomen sodan alkamisesta helmikuussa 1808 Venäjän keisari Aleksanteri I ilmoitti ukaasillaan liittävänsä Ruotsin kuningaskunnalta valloitetut alueet osaksi Venäjän keisarikuntaa. 5. tammikuuta 1809 (jul. 24. joulukuuta 1808) Aleksanteri I ilmoitti Suomen lähetyskunnalle liittäneensä valloitetut alueet osaksi Venäjää ja ottaneensa käyttöön arvonimen ”Suomen suuriruhtinas”, sillä Venäjän keisarit omaksuivat korkeimman arvonimen käytettäväksi valloitetuilla alueilla.
Suomen suuriruhtinaskunnan ensimmäiset säätyvaltiopäivät kokoontuivat 22. maaliskuuta 1809 valtiopäiväjärjestyksen mukaisesti Porvoossa. Aleksanteri I:n saavuttua Porvooseen 27. maaliskuuta hän allekirjoitti suomen säätyjä koskevan vakuutusasiakirjan, seuraavana päivänä järjestettiin avajaisjuhlat jumalanpalveluksella Porvoon tuomiokirkossa ja tämän jälkeen tanssiaiset. Säädyt vannoivat Porvoon tuomiokirkossa 29. maaliskuuta pidetyssä tilaisuudessa uskollisuudenvalan keisarille, minkä jälkeen keisari vahvisti hallitsijanvakuutuksensa.
Historia > Valtaistuimen tausta

Hollantilaissyntyinen, Lontoossa toiminut hopeaseppä Nicholas Clausen oli valmistanut vuonna 1731 Venäjän keisarinna Anna Ivanovnaa varten ns. hopeavaltaistuimen, josta keisari Paavali I teetti 1790-luvulla kuusi kopiota. Nämä kullatusta puusta valmistetut istuimet oli tarkoitus sijoittaa eri puolille valtakuntaa keisarin vallan ja läsnäolon symboleiksi. Porvooseen tuotu valtaistuin on yksi näistä. Kaksi muuta istuinta on Moskovan Kremlissä, yksi Pietarissa Talvipalatsin Pyhän Yrjön salissa.
Maapäivien jälkeen valtaistuin jätettiin Porvoon tuomiokirkkoon, mutta pian se siirrettiin Suomen suuriruhtinaskunnan uuden hallintoelimen, hallituskonseljin tiloihin Turkuun ja myöhemmin Keisarillisen Suomen Senaatin istuntosaliin Helsinkiin. Valtaistuin symboloi keisarin läsnäoloa ja valtiopäivien avajaisia.
Vuodesta 1863 lähtien valtaistuin siirrettiin keisarillisen palatsin valtiosaliin. Valtaistuimen edessä kenraalikuvernööri luki ääneen tilaisuutta varten kirjoitetun keisarin puheen, ns. valtaistuinpuheen.
Galleria

Suomen kansallismuseossa Aleksanteri I valtaistuimen taustalla näkyvä maalaus keisarista.
Emanuel Thelning näkemys Porvoon valtiopäivien avajaisista Porvoon tuomiokirkon keisarillisesta valtiosalista.
R. W. Ekmanin näkemys Porvoon valtiopäivien avajaiskuvan, keisarillisesta valtiosalista.
Valtaistiuimessa käytetty Suomen vaakuna.
Aleksanteri I valtaistuin sijaitsee Pietarissa, Talvipalatsin Suuressa valtaistuinsalissa eli Pyhän Yrjön ritarikunnan valtiosalissa. Nykyinen salissa oleva hallitsijatuoli on keisarinna Anna Ivanovnan valtaistuin.
Keisari Aleksanteri I valtakaudeksi valmistettu valtaistuin oli Pietarin Talvipalatsin Pyhän Yrjön vastaanottosalissa. Aleksanteri I valtakausi kesti 23. maaliskuuta 1801 – 1. joulukuuta 1825 saakka.
Aiheesta muualla

Kansallismuseon kokoelmat, valtaistuin (YouTube)
Balatro

| Balatro |
| --- | --- |
 Pelin virallinen kansikuva, jossa näkyy kolme pelissä käytettävää jokeria.
Kehittäjä:  LocalThunk
Julkaisija:  PlayStack
Jakelija:  Steam, App Store, Google Play ja Nintendo eShop
Taiteilija:  LocalThunk
Säveltäjä:  Luis Clemente
Pelimoottori:  Löve
Julkaistu:  Microsoft Windows, Nintendo Switch, PlayStation 4, PlayStation 5, Xbox One ja Xbox Series X/S 20.2.2024 macOS 1.3.2024 Android  24.9.2024 iOS  26.9.2024
Lajityyppi:  roguelike, pakanrakennus, korttipeli
Pelimuoto:  yksinpeli
Ikäluokitus:  PEGI: 12
Alusta:  Android, iOS, Nintendo Switch, macOS, Microsoft Windows, PlayStation 4, PlayStation 5, Xbox One, Xbox Series X/S
Jakelumuoto:  Digitaalinen jakelu, Blu-ray-levy ja pelimoduuli
Virallinen sivusto
Lisää peliartikkeleitaVideopelien teemasivulla
Infobox OK   : 
Balatro on PlayStackin vuonna 2024 julkaisema ja LocalThunkin kehittämä pokeriteemainen roguelike pakanrakennukseen perustuva korttipeli.
Balatro saavutti 5 miljoonaa myytyä kopiota 21. tammikuuta 2025.
Pelaaminen

Balatro on roguelike pakanrakennuskorttipeli, jossa tarkoituksena on voittaa koossa nousevia pistemääriä, jotka nousevat blindien ja anteejen noustessa. Blindejä voitetaan keräämällä pelimerkkejä, joita saa pelaamalla pokerikäsiä. Peli hävitään, jos pelaaja ei pysty ylittämään määrättyä pelimerkkimäärää annettujen vuorojen sisällä.
Peli alkaa pelaajan valitessa yhden 20:stä pakasta, joilla kaikilla on erilaiset vaikutukset peliin. Yksittäinen "peli" koostuu kahdeksasta anteesta, joista jokainen koostuu kolmesta blindistä: pienestä, isosta ja pomoblindistä. Pelaaja voi joko pelata blindin tai skipata sen, jolloin pelaaja saa yhden tagin mahdollisesta 24:stä, mutta menettää mahdollisuuden käydä kaupassa tuolla kierroksella.
Pelaajan valittua blindin pelattavaksi, pelaajan eteen tulee pakasta ja vaikeustasosta riippuen seitsemästä kymmeneen korttia. Näistä korteista pelaajan pitää luoda eri pokerikäsiä poistamalla kortteja tai pelaamalla. Pelaaja voi poistaa tai pelata enintän viisi korttia yhdellä vuorolla. Vuorojen määrä perustuu valittuun pakkaan ja vaikeustasoon.
Pelaaminen > Kauppa ja kortit

Voitettua blindin pelaaja saa rahaa sen perusteella kuinka hyvin hän voitti blindin ja pääsee kauppaan, jossa hän voi ostaa jokereita, tarot-kortteja, planeetta-kortteja tai kuponkeja. Näillä pelaaja voi parantaa omia käsiään ja korttejaan.
Pelaaminen > Kauppa ja kortit > Jokerit

Balatrossa on yhteensä 150 eri jokeria, joilla jokaisella on oma vaikutuksensa peliin. Nämä jokerit pystyy jakamaan luokkaan. Jokerit, jotka vaikuttavat rahaan. Jokerit jotka vaikuttavat pisteytykseen. Ja jokerit, jotka antavat kortteja. Normaalissa pelissä pelaajalla voi olla yhteensä viisi jokeria, mutta asiat kuten pakka ja pelin sisäiset ostokset voivat vaikuttaa jokerien määrään.
Pelaaminen > Kauppa ja kortit > Tarot-kortit

Balatrossa on yhteensä 22 tarot-korttia,  eli niin sanotun Arcana maioran sisältävät kortit. Näillä korteilla voi pääsääntöisesti muokata pelikortteja, sekä luoda rahaa tai jokereita.
Pelaaminen > Kauppa ja kortit > Planeetta-kortit

Balatrossa on 12 planeetta korttia. Yhdeksän näistä on saatavilla pelin alussa, ja samalla ovat aurinkokunnan planeetat ja Pluto. Kolme avattavaa planeettaa ovat: Planeetta X, Ceres ja Eris. Planeettakorteilla voi päivittää pokerikäsiä, jolloin yksittäisestä kädestä saa enemmän pisteitä.
Kehitys ja historia

Joulukuussa 2021 LocalThunk aloitti Balatron kehityksen. Peli oli vielä alkukantaisessa muodossa ja siitä puuttui käytännössä kaikki paitsi pokerikäsien pelaaminen. Kahdeksan kuukautta myöhemmin elokuussa 2022 peli oli saanut nimen "Joker Poker", tässä versiossa peliä oli jo kauppa, jokereita, tarot-kortteja ja planeetta kortteja.
16 kesäkuuta 2023 LocalThunk julkaisi ensimmäisen julkisen demon Balatrosta. Demo otettaisiin pois julkisuudesta ja laitettaisiin takaisin useamman kerran ennen virallista julkaisua 20.2.2024.
Kehitys ja historia > Musiikki

| Balatro Original Soundtrack Luis Clemente |
| --- | --- | --- |

Soundtrack-albumin tiedot
 Julkaistu: 20. helmikuuta 2024
 Formaatti: digitaalinen
 Tuottaja(t): Luis Clemente LocalThunk
 Tyylilaji: videopelimusiikki
 Kesto: 20.05
Balatron ääniraita on Luis Clementen työtä. LocalThunk palkkasi Clementen tekemään ääniraidan peliin Fiverr palvelun kautta. Myöhemmin pelin suosion noustua Localthunk mainitsi luoneen sopimuksen Clementen kanssa, jossa Clemente saisi 100 prosenttisesti tuotot ääniraidan myynneistä Steam palvelussa. Ääniraita koostuu viidestä samanpituisesta instrumentaalista, jotka seuraavat samaa sävelmää. Tämän mahdollisttaa kappaleiden vaihtuvuuden kesken pelin huomaamattomasti toistensa välillä.
| Kappalelista |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | ”Main Theme” | Luis Clemente | 4.01 |  |  |  |  |  |  |
| 2. | ”Shop Theme” | Luis Clemente | 4.01 |  |  |  |  |  |  |
| 3. | ”Tarot Pack Theme” | Luis Clemente | 4.01 |  |  |  |  |  |  |
| 4. | ”Planet Pack Theme” | Luis Clemente | 4.01 |  |  |  |  |  |  |
| 5. | ”Boss Blind Theme” | Luis Clemente | 4.01 |  |  |  |  |  |  |
|  |  |  | 20.05 |  |  |  |  |  |  |
Vastaanotto

Balatro sai paljon ylistystä julkaisuvuonnaan, päästen ehdolle viiteen kategoriaan The Game Awardsissa, joista se voitti kolmessa.
Aiheesta muualla

Pelin virallinen sivusto (englanniksi)
Balatro MobyGamesissa (englanniksi)
Tornion ja Haaparannan posti-ilmarata

| Tornio-Haaparanta posti-ilmarata |
| --- | --- |

Paikkakunta::  Tornio, Suomi
Valmistumisvuosi:: 1916
Purkamisvuosi:: 1919
Rakenne
Tyyppi:: Posti-ilmarata
Pituus:: 1 300 m
Tornion ja Haaparannan posti-ilmarata, 1917–1918(?).
Tornion ja Haaparannan posti-ilmarata rakennettiin ensimmäisen maailmansodan aikana Tornion ja Haaparannan välille. Tornionjoen ylittävä rata muodostui suurista hirsitorneista, joiden varaan oli jännitetty noin 1,3 kilometrin pituiset vaijerit. Vaijereiden varassa kulki 45 kuljetuskoria 17 metrin korkeudessa.
Tarve ilmaradalle syntyi, kun sota oli katkaissut Venäjän muita liikenneyhteyksiä. Vuosina 1916–1917 rakennetulla ilmaradalla kulki parin vuoden aikana 27,7 miljoonaa postipakettia. Ilmarata purettiin 1919, kun Tornionjoen rautatiesilta valmistui.
Tornion ilmarata purettiin ja pystytettiin uudelleen Siuroon, jossa sitä käytettiin Kalle Alastalon (1870–1932) omistaman kaksiraamisen höyrysahan, laatikkotehtaan ja tiilitehtaan kuljetuksiin. Heinäkuussa 1923 valmistunut 630 metrin pituiseksi lyhentynyt ilmarata kulki 300 metrin levyisen Nokianvirran yli virran etelärannalla sijainneelta Alastalon sahalta pohjoisrannalle Tampere-Pori radan varrelle Jaakkolan liikennepaikan kohdalle. Alastalon kuoltua sahan toiminta ja samalla ilmaradan käyttö päättyi. Siuron ilmarata purettiin vuonna 1952.
Tornion ja Haaparannan posti-ilmaradan muistomerkki. Vanhan Röyttäntien varressa kolme kilometriä keskustasta Alatornion kirkolle päin. Muistomerkin vasemmalla puolen jäänteitä ilmaradan pilarin pohjasta.
Heliodoros Emesalainen

| Heliodoros Emesalainen> Ἡλιόδωρος ὁ Ἐμεσηνός.Henkilötiedot |
| --- | --- |
Syntynyt: 300-luku Emesa
Ammatti:  kirjailija
Kirjailija
Tuotannon kieli: muinaiskreikka
Aikakausi:  roomalainen kausi
Kirjallinen suuntaus: romaani
Pääteokset:  Etiopialainen kertomus
Aiheesta muualla
Löydä lisää kirjailijoitaKirjallisuuden teemasivulta
Heliodoros Emesalainen (m.kreik. Ἡλιόδωρος ὁ Ἐμεσηνός, Hēliodōros ho Emesēnos, lat. Heliodorus Emesenus; 300-luku) oli antiikin kreikkalainen kirjailija, joka oli kotoisin Emesasta. Hän kirjoitti romaanin Etiopialainen kertomus, joka on kreikkalaisen sofistisen romaanikirjallisuuden tärkeimpiä tuotteita.
Elämä

Heliodoros oli Theodosioksen poika ja kotoisin Syyrian Emesasta, nykyisestä Homsista. Fotios sanoo hänen virheellisesti olleen kotoisin Amidasta. Heliodoros ajoitetaan nykyisin 300-luvun jälkimmäiselle puoliskolle, mutta joskus hänet on ajoitettu jo 200-luvulle. Heliodoros kuului syyrialaisen auringonjumala Elagabaloksen eli Elah-Gabalin pappissukuun.
Heliodoros kirjoitti romaaninsa ilmeisesti varhaisella iällään. Myöhemmin hänestä tuli Thessalian Trikkan piispa. Siellä hän sääti, että kaikkien pappien tuli erota vaimoistaan. Nikeforos Kallistos Ksanthopulos lisää, että häntä syytettiin nuorison turmelemisesta romaanillaan, ja siksi kirkolliskokous päätti, että hänen tulee joko antaa kirjansa poltettavaksi tai erota piispanvirastaan, ja hän valitsi jälkimmäisen. Monet tutkijat ovat hylänneet kertomuksen epäuskottavana. Heliodoroksen elämästä ei tiedetä muuta.
Teokset

Heliodoros kirjoitti romaanin nimeltä Etiopialainen kertomus (Αἰθιοπικά, Aithiopika), joka on säilynyt nykyaikaan ja käsittää kymmenen kirjaa. Se on saanut nimensä siitä, että sekä sen alku että loppu sijoittuvat Aithiopiaan eli Etiopiaan. Romaani kertoo Theageneen ja Kharikleian rakkauskertomuksen. Joskus siitä on käytetty toisen päähenkilönsä mukaan nimeä Kharikleia (Χαρίκλεια).
Heliodoroksen romaani on antiikin ajalta säilyneistä romaaneista pisin ja sitä on pidetty niistä parhaana. Sen kieli on eleganttia ilman liiallisen keinotekoisia ja retorisia ilmaisuja, siinä kuvatut tapahtumat ovat yllättäviä mutta eivät täysin epäuskottavia, ja kirjailija hallitsee romaaninsa kokonaisuuden paremmin ja osoittaa omaa luovaa kykyä. Teos muodostikin esikuvan myöhemmille kreikkalaisille romaaneille.
Cabimas

| Cabimas |
| --- | --- |
 Cabimasin katedraali.
 lippu:  vaakuna
 Cabimas
 Koordinaatit: 10°24′N, 71°27′W 
Valtio:  Venezuela
Osavaltio:  Zulia
Kunta:  Cabimas
Perustettu:  1758
Pinta-ala:  
 – Kokonaispinta-ala:  157 km²
Väkiluku (2011):  255 567
 – Väestötiheys:  1 628 as./km²
 
 www.alcaldiabolivarianadecabimas.gob.ve 
Infobox OKVirheellinen NIMI-arvo: 
Cabimas on kaupunki Venezuelassa Zulian osavaltiossa. Vuonna 2011 siellä oli 255 567 asukasta.
Kaupunki sijaitsee Maracaibojärven rannalla, ja se on Ambrosion öljykenttien keskus.
Aiheesta muualla

Kuvia tai muita tiedostoja aiheesta Cabimas Wikimedia Commonsissa
Arvo Ylppö

| Arvo Ylppö |
| --- | --- |
 Ylppö vuonna 1978
Henkilötiedot
Syntynyt: 27. lokakuuta 1887 Akaa
Kuollut: 28. tammikuuta 1992 (104 vuotta) Helsinki
Arvonimi: Arkkiatri
Koulutus ja ura
Tutkinnot:  Helsingin yliopisto LKT 1913
Instituutti:  Helsingin yliopisto Lastenlinna
Oppilaat:  Torild Brander
Tutkimusalue:  lastentaudit keskoset
Tunnetut työt:  neuvolatoiminta
Arvo Henrik Ylppö (27. lokakuuta 1887 Akaa – 28. tammikuuta 1992 Helsinki) oli suomalainen lääkäri, lastentautiopin professori, arkkiatri ja suomalaisen neuvolajärjestelmän isä. Kansainvälisesti Ylppö tunnettiin keskostutkimuksistaan.
Ura

Ylppö valmistui ylioppilaaksi Tampereen Reaalilyseosta vuonna 1906 ja aloitti lääketieteen opinnot Helsingin yliopistossa. Hän loi tutkijan- ja lääkärinuraansa aluksi Saksassa maineikkaassa lastenhoito- ja tutkimuskeskus "Kaiserin Auguste Victoria Hausissa", jossa hän teki väitöskirjaansa. Ylppö väitteli tohtoriksi Helsingin yliopistosta 26-vuotiaana vuonna 1913.
Erityisesti ensimmäisen maailmansodan aikaan Ylppö joutui Berliinissä tekemään yhä enemmän lääkärin töitä. Hän jopa opetteli Berliinin murteen voittaakseen potilaiden luottamuksen. Pian pienten lasten äidit vaativatkin, että juuri "pikku berliiniläisen" pitäisi hoitaa heidän lapsensa.lähde?
Ylppö palasi Suomeen 1920-luvulla, ja toimi Helsingin yliopistossa ensin lastentautiopin dosenttina ja professorina vuosina 1925–1957. Yliopistoviran ohella hän oli Helsingin yleisen sairaalan lastenosaston ylilääkäri ja Lastenlinnan ylilääkäri.
Ylppö julkaisi useita tutkimuksia lastenlääketieteen alalta. Hän sai tutkimuksissaan selville, että keskosten menehtyminen johtui yleensä jostakin hoidettavissa olevasta sairaudesta, ei epäkypsyydestä, kuten tuolloin yleisesti ajateltiin. Havainto johti keskostutkimusten ja hoidon kehittämiseen. Ylppö laati myös keskosen määritelmän: alle 2 500 grammaa painavina syntyneet lapset tarvitsivat erityistä hoitoa.
Ylpöllä oli suuri rooli myös suomalaisen lääketeollisuuden kehityksessä. Hän kuului lääketehdas Orionin perustajaosakkaisiin ja toimi sen hallintoelimissä 46 vuotta. Hän toi käytännön kokemuksensa kentältä Orionin lääkekehitykseen. Hän piti kotimaista lääketeollisuutta kansakunnalle merkittävänä. Ylpön suku on myöhemminkinmilloin? kuulunut Orionin suurimpiin omistajiin.
Tutkimusten lisäksi Ylppö julkaisi kansantajuiset teokset Äiti pikkulapsensa hoitajana vuonna 1919 ja Auringonpojan terveysaapinen vuonna 1925. Hänen muistelmateoksensa Elämäni pienten ja suurten parissa ilmestyi vuonna 1964 ja mielipidekirja Ihmisen ääni -sarjassa vuonna 1979.
Vuosina 1920–1960 Ylppö oli Mannerheimin Lastensuojeluliiton puheenjohtaja ja kunniapuheenjohtajana siitä eteenpäin. Ylppö toimi vuonna 1917 perustetun Lastenlinnan sairaalan ylilääkärinä vuosina 1920–1963.
Kunnianosoitukset

Ylppö sai arkkiatrin arvon vuonna 1952. Arkkiatri, joka tarkoittaa lääkärikunnan vanhinta, on korkein Suomessa lääkärille myönnettävä kunnianosoitus. Arkkiatreja voi kerrallaan olla vain yksi. Ylppö kantoi tätä arvonimeä lähes 40 vuotta.
Ylpön nimeä kantava mitali Ylppö-mitali, joka myönnetään erityisen ansioituneille lastenlääkäreille, jaettiin ensimmäisen kerran vuonna 1957. Mitalin ensimmäiset kappaleet saivat Ylppö itse ja yhdysvaltalainen lastenlääkäri Clement Smith. Ylpön 100-vuotispäivän kunniaksi julkaistiin lokakuussa 1987 postimerkki.
Helmikuussa 2010 paljastettiin Helsingissä Jukka Tuomisen tekemä Arvo Ylpön muistomerkki Hopeinen puu.
Ylpön kunniaksi on nimetty Arvo Ylpön koulu Akaan Toijalassa ja 1987 Arvo Ylpön puisto Helsingissä sekä Arvo Ylpön katu ja Arvo-rakennus Tampereella. Ylppö sijoittui kuudenneksi Yleisradion Suuret suomalaiset -kilpailussa.
Vuonna 1942 löydetty pikkuplaneetta 2846 Ylppö on nimetty Arvo Ylpön mukaan.
Kunnianosoitukset > Kunniamerkkejä

Valkoisen ruusun ritarikunta (Suomi, 1983)
Toukokuun ritarikunta (Argentiina)
Tunisian tasavallan ansioritarikunta (Tunisia)
Bundesverdienstkreuz (Saksa)
Dannebrogin ritarikunta (Tanska)
Ordre de la Santé publique (Ranska)
Lähde: